આ તહેવાર ને બંગાળીઓ દુર્ગાપૂજા અથવા દુર્ગોત્સવ તરીકે સંબોધે છે. આમ તો દુર્ગાપૂજાની શરૂઆત મહાલયાની(અમાસ) સાથે જ થઈ જાય છે, પરંતુ તેની વિધિવત્ પૂજા નવરાત્રિના પાંચમા દિવસથી બંગાળ અને તેની આજુબાજુના પ્રાંતો બિહાર, ઝારખંડ, અસમ, ત્રિપુરા અને ઓરિસ્સામાં કરવામાં આવે છે. મા દુર્ગાની મૂર્તિની પંડાલોમાં (મંડપ માં) સ્થાપના કરી તેની વિધિવત્ પૂજા કરવામાં આવે છે. વિજયાદશમીના દિવસે મૂર્તિર્નું વિસર્જન કરી પર્વની સમાપ્તિ કરવામાં આવે છે.